До

г-н Асен Василев

Министър на финансите

Становище

относно обществена консултация на проект на Заповед за реда и начина за заявяване на вида на задълженията, които длъжникът погасява

Уважаеми г-н министър на финансите Василев,

на основание чл. 26, ал. 4 от Закона за нормативните актове /ЗНА/, във връзка с чл. 26, ал. 2 от ЗНА, по повод обявената обществена консултация на проект на Заповед за реда и начина за заявяване на вида на задълженията, които длъжникът погасява, представям на Вашето внимание следното становище с предложения и коментари:
1. Бих искал да изразя подкрепата си за предприетите действия от Министерството на финансите /МФ/ за намаляване на административната тежест за физическите и юридическите лица; за намаляване на разходите на лицата за банкови такси; и за оптимизиране на процеса по администриране на публичните вземания в Националната агенция по приходите /НАП/, включително чрез предлаганите промени в посочената заповед.
2. Бих искал да препоръчам на МФ и на НАП, по принцип, в цялостната си дейност в пълна степен да се съобразяват с разпоредбите на ЗНА, Указ № 883 за неговото прилагане, и с нормите на българския книжовен език. Често в обсъждани проекти на нормативни актове, както и в приети след гласуване нормативни актове, може да се види, че това не е било така. Използването на български думи като превод или като съответствие при съставянето и приемането на нормативните актове е задължение на публичните органи, съгласно чл. 9, ал. 1 от ЗНА и чл. 36, ал. 1 и ал. 2 от Указ № 883 от 1974 г. за прилагане на ЗНА. Използването на чуждици в нормативната уредба и в съпътстващите я документи е незаконосъобразно, неправилно, непрофесионално и проява на високомерно отношение от страна на правителствени и общински служители. В немалко случаи чуждици биват използвани, тъй като тези думи могат да означават метафори, или чрез звуков или буквен пренос – други думи, или прикрития за въвеждане на думи и понятия в българския език, които обслужват догмите и идеологията на членовете на агентурно-терористичната мрежа на политическата полиция „ДС-ДАНС” и на военно-политическата полиция „Служба Военна полиция” (СВП), както и на членовете на масонски, окултни и църковни секти, които работят като управленци или служители в публичната администрация. Това обаче е неприемливо, недопустимо, незаконосъобразно, както и противоречи на принципите за опазване на книжовния български език от изпростяване, от промяна на смисъла на думите, и от разваляне.
Служителите, които осигуряват приложението и изпълнението в нашата страна на европейски и международни нормативни документи, или изпълняват национални, европейски, и международни проекти в сферата на държавното управление, в т.ч. на управлението на европейските фондове, считам, че носят отговорност какви нови думи и изрази въвеждат в ежедневната употреба, и дали те са правилни и подходящи. През изминалите около 30 години са известни множество примери за неправилно и непрофесионално въведени в употреба чужди думи в българския език, и то такива, които имат превод или съответствие. Проблемът с чуждиците в нормативната уредба е сериозен, и то най-вече поради немарливо и безотговорно отношение през годините и понастоящем от страна на егоистични, високомерни, лицемерни и лукави държавни служители. Все пак, в допълнение, бих искал да посоча, че съществуват и единични положителни примери в някои от законите, където правилно и законосъобразно са използвани приложимите български книжовни думи.
По-долу в настоящото становището съм предложил съответни промени на няколко чуждици и на неуместно използвани думи в обсъждания проект.

3. В документа „Мотиви”, с оглед казаното в т. 2 по-горе, бих искал да предложа думата „редуцира” да се замени с „намалява”.

4. В документа „Мотиви”, с оглед казаното в т. 2 по-горе, бих искал да предложа думата „транспонират” да се замени с „пренасят” или „въвеждат”.
5. В документа „Мотиви”, с оглед казаното в т. 2 по-горе, бих искал да предложа думата „Европейското” да бъде поправена и изписана с начална буква малко „е”, тъй като в българския книжовен език прилагателните се пишат с начална малка буква.

6. В документа „Проект на заповед” са посочени думите „интернет страниците”. Бих искал да уточня, че изразът е неправилно използван, което представлява логическа и техническа грешка. Както е добре известно, един сайт (т. е. Интернет място, т. е. Интернет сървър) съдържа в себе си много страници, а една страница в себе си не съдържа нито едно Интернет място, т.е. Интернет сайт. Ето защо, бих искал да предложа посочените думи да се заменят с „интернет местата”.

7. В документа „Приложение към т. 3 от Заповед № ЗМФ”, бих искал да обърна внимание, че в подзаглавието думите „в полза на” не са поставени на подходящото им място, с оглед на техния смисъл. Поради което следва да отпаднат от там и да бъдат преместени по-надолу на същата страница. На настоящото им място, посочено в проекта, те водят до заблуждаване на индивида, който ще чете и ще попълва заявлението, тъй като на следващия ред се посочват данните на задълженото лице, а не на институцията, която ще получи плащането.

8. В документа „Приложение към т. 3 от Заповед № ЗМФ”, след текста „Заявявам, че на основание чл. 178, ал. 6 от Данъчно-осигурителния процесуален кодекс желая да наредя с платежна карта чрез терминално устройство ПОС:” предлагам да бъде добавен текста, за който в т. 7 по-горе предложих да отпадне. Предлагам в тук посоченото изречение, след думата „ПОС” да добави текста „плащане в полза на”.
9. В документа „Приложение към т. 3 от Заповед № ЗМФ”, в заглавния ред на втората таблица, първа колона, предлагам текстът „По сметка за” да се промени на „Сметка за”, тъй като не е съобразен в езиково отношение с предходното изречение в Приложението.

10. На основание на чл. 26, ал. 5, изречения 1 и 2 от ЗНА след завършване на обществената консултация ще очаквам да публикувате на Интернет мястото на Портала за обществени консултации и на Интернет мястото на Министерството на финансите, справката за отразяване на получените предложения, заедно с обосновка за неприетите. Справката е особено важна за всички организации от гражданското общество и от икономиката, които са участвали в консултацията.
Становището е изготвено от Илиян Пламенов Пътев, с постоянен адрес: ул. „Тодор Хрулев” № 4, град Свищов 5250, област Велико Търново, телефон: 087/ 928 49 75, електронна поща: i_plamenov@abv.bg, с регистрация в Системата за сигурно електронно връчване – http://edelivery.egov.bg.

30 декември 2023 г.





С уважение:        (подпис)

гр. Свищов

